Twee tydens transitorooftog geskiet | Maroela Media
Twee veiligheidsbeamptes is Maandagaand tydens 'n transitorooftog op die pad tussen Masoyi en Witrivier in Mpumalanga geskiet.
Kapt. Dineo Lucy Sekgotodi, woordvoerder van die Valke, het gesê die twee transitovoertuie is glo met geweld voorgekeer in 'n gebied waar daar geen selfoonsein is nie. Die rowers het op die bestuurders losgebrand en albei mans is gewond.
"Die rowers het plofstof gebruik om een kluis in elk van die voertuie oop te kry en het 'n onbekende bedrag kontant uit die kluise gesteel. Hulle het ook met die G4S-veiligheidsbeamptes se twee pistole en twee koeëlvaste baadjies gevlug," het Sekgotodi gesê.
Volgens Sekgotodi het die rowers 'n swart BMW, 'n wit VW Gholf en 'n donkergrys of swart Mercedes Benz gebruik om die rooftog uit te voer. R5-patroondoppies is op die toneel gevind.
Athlenda Mathe, woordvoerder van Netcare 911, het gesê die veiligheidsbeamptes is op die toneel gestabiliseer voordat hulle na 'n nabygeleë hospitaal gehaas is. Sy het gesê een van die beamptes se toestand was kritiek.
Sekgotodi het gesê niemand is nog in verband met die voorval in hegtenis geneem nie en die Valke se ondersoek duur voort.
Vermiste hond uit see gered
Stem tyd iemand kort geld en baie van dit
hulle het nog luukse voertuie nodig.
Ek wil net weet hoe is daar twee G4S voertuie en net twee beamptes aan diens met die voertuie? Is ek verkeerd of was daar meer lede. Indien nie gee G4S regtig nie vewl om vir hul werknemers nie.
Ek sien daar is R5 doppies op die toneel gevind. Dit is die wapen wat aan die SAP uitgereik word. Miskien was daar polisielede betrokke of anders is dit van die duisende wapens wat onverklaarbaar by die SAP weggeraak het. Hoe dit ookal sy, dit is wapens wat deur die regering uitgereik word om die bevolking te beskerm wat gebruik word om die bevolking mee te beroof en te vermoor. En dan het die regering die vermetelheid om gal af te gaan oor gelisensieerde wapens in besit van wetsgehoorsame landsburgers.